**О Б Я В Л Е Н И Е**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**гр. София, бул. „Христо Ботев“ № 55**

На основание чл. 14 от Наредбата за провеждане на конкурсите и подбора при мобилност на държавни служители

**О Б Я В Я В А:**

**КОНКУРС за длъжността „главен експерт“ в отдел „Надзор и одит на контрола“, дирекция „Биологично производство“**

**1. Изисквания за заемане на длъжността:**

**1.1. Минимални изисквания за заемане на длъжността:**

* Oбразование – висше;
* Образователна степен – бакалавър;

- Професионален опит – 3 години в област или области, свързани с функционалните задължения на длъжността или придобит ІІІ младши ранг;

**1.2. Допълнителни изисквания за заемане на длъжността:**

* Област на висше образование (професионална област): социални, стопански и правни науки;

- Езикова квалификация – владеене на поне един от работните езици на ЕК, което съответства на европейско ниво В1 за самооценка на езиковите умения;

- Компютърна квалификация – владеене на MS Office (Word, Excel, PowerPoint).

**2. Описание на длъжността:**

Участва в изготвянето на позиции и становища в областта на биологичното производство във връзка с участието на България в заседания и комитети към Европейската комисия. Участва в надзора върху контролиращите лица, получили разрешение от министъра, проследява изпълнението на препоръките и изготвя предложения за прилагане на мерките, съгласно Закона за прилагане на общата организация на пазарите на земеделски продукти на Европейския съюз. Изпълнява дейности по поддържането и актуализирането на база данни и регистрите за:

- лицата, които извършват дейност по производство, преработване, съхранение и търговия на земеделски продукти и храни, които са произведени по правилата на биологичното производство, включително подизпълнителите;

- лицата, които осъществяват контрол за съответствие на биологичното производство.

**3. Начин за провеждане на конкурса**:

- Решаване на тест за познания от професионалната област на длъжността и за устройството и функционирането на Министерството на земеделието и храните (МЗХ);

- Интервю.

**4. Необходими документи за кандидатстване**:

- Заявление за участие в конкурса съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДСл) - по образец;

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (Декларация по чл. 17, ал. 3, т. 1 от НПКПМДСл) - по образец;

- Копия от документи за придобитата образователно-квалификационна степен и допълнителна квалификация, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага¹;

- Копия от документи, удостоверяващи продължителността на професионалния опит (служебна, трудова или осигурителна книжка, и/или официален документ на български език, доказващ извършване на дейност в чужбина) или придобит ранг като държавен служител (при наличие). Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава.

*Образци на документите можете да намерите на интернет адрес:*

<http://www.mzh.government.bg/bg/ministerstvo/karieri/konkursi/>

**5. Срок за подаване на документите:** **от 16.02.2024 г. до 26.02.2024 г., включително.**

**6. Място за подаване на документите:**

Министерство на земеделието и храните, гр. София, бул. „Христо Ботев” № 55 – Център за административно обслужване, гише „Деловодство”.

Подаването на заявлението и приложенията към него се извършва по един от следните начини:

* лично от всеки кандидат, на посочения адрес;
* чрез пълномощник, на посочения адрес.  В случая се изисква да бъде попълнено  пълномощното, намиращо се на последната страница на заявлението за участие в конкурса.

При подаване на документите на хартиен носител на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.

* по електронен път, на официалната страница на МЗХ на адрес: [edelovodstvo@mzh.government.bg](mailto:edelovodstvo@mzh.government.bg), като заявлението и декларацията трябва да бъдат подписани от кандидата с електронен подпис.  В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.

С входящ номер и дата се регистрират само заявленията, към които са представени всички посочени в тях документи.

**7. Общодостъпно място, на което ще се публикуват списъци или други съобщения във връзка с конкурса:**

На интернет адрес:<http://www.mzh.government.bg/bg/ministerstvo/karieri/konkursi/>

**8. Размер на основна заплата за длъжността: от 933 лв. до 3200 лв.\***

\* Индивидуалният размер на основната месечна заплата ще бъде определен в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**9. Допълнителна информация:**

Съгласно чл. 14, ал. 4 от НПКПМДСл българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура. Обстоятелството следва да бъде удостоверено чрез копие от документ за премината срочна служба в доброволния резерв при кандидатстването за длъжността.

***Забележка:***

*1**Копие от диплома може да не се представя в следните случаи:*

*- ако дипломата на кандидата за придобито в Република България образование е издадена след 01.01.2012 г. и е вписана в Регистъра на завършилите студенти и докторанти - в заявлението се посочват номер, дата и издател на дипломата;*

*- ако документът за признаване на придобитото в чужбина образование е вписан в регистрите за академично признаване на Националния център за информация и документация - в заявлението се посочват номер, дата и издател**на документа за признаване.*